BizIdea Competition 2014./15.

PRAVILNIK

o odabiru i nagrađivanju najboljih studentskih poslovnih ideja

Članak 1.

BizIdea Competition se ove godine implementira u okviru projekta INTERA 13/04877 podržanog od Norveškog ministarstva inostranih poslova, kojeg implementira Athene Prosjektledelse AS - te od GIZ-a.

Ovim pravilnikom uređuju se uvjeti pristupanja natječaju, način i postupak odabira te kriteriji nagrađivanja poslovnih planova.

Članak 2.

Natječajem se potiče nastanak novih, inovativnih start-up i spin-off poduzeća u Hercegovini u cilju doprinosa razvoju na znanju utemeljenih poduzeća i njihova povezivanja.

Članak 3.

Natječaj je namijenjen studentima sa područja Hercegovine.

Članak 4.

Natječaj priprema INTERA TP Mostar.

Članak 5.

INTERA TP Mostar. kao provoditelj natječaja odgovoran je za provedbu natječaja u vremenskim okvirima definiranim u članku 7., te je zadužen za komunikaciju sa sudionicima natječaja i usklađivanje svih aktivnosti vezanih za natječaj.

Članak 6.

Stručna komisija za izbor najboljeg poslovnog plana sastavljena je od tri (3) člana od kojih član iz INTERA TP, GIZ i FMRPO. Članove imenuje direktor INTERA TP.

INTERA TP ovlašćuje stručnu komisiju da za potrebe natječaja: između pristiglih prijava poslovnih ideja odabere 20 regionalnih polufinalista, između regionalnih polufinalista odabere deset najboljih poslovnih planova koji će se prezentirati na finalnom događaju i na kraju odabere šest pobjedničkih biznis planova.

Članak 7.

Izbor najboljeg poslovnog plana provodit će se u tri dijela.

Potencijalni sudionici prvo predaju prijave poslovnih ideja na temelju kojih će stručna komisija odabrati 20 sudionika koji će se plasirati u drugi dio.

**Vremenski okviri:**

**1. dio:**

I. Najava takmičenja i otvaranje takmičenja: **05.01.2015**.

II. Rok za predaju prijave poslovne ideje na Prijavnom obrascu: **12.1.2015**.

III. Izbor 20 polufinalista kojima se omogućuje sudjelovanje na stručnim radionicama: **16.1.2015.**

IV. Razdoblje održavanja stručnih radionica za izradu poslovnog plana u trajanju od

15h: **19.1.2015., 20.1.2015 i 21.1.2015.**

**2. dio:**

IV. Polufinalisti predaju potpun poslovni plan: **04.2.2015**.

V. Proglašenje triju najboljih poslovnih planova: **12.2.2014.**

**3. dio:**

VI. Regionalna konferencija i dodjela nagrada za šest najboljih poslovnih planova: **februar 2015**.

Točni datumi pojedinih faza natjecanja objavit će se na internetskoj stranici INTERA TP [www.intera.ba](http://www.intera.ba) i na INTERA TP facebook stranici.

Članak 8.

Uvjet za sudjelovanje na natječaju je pravilno i potpuno ispunjen Obrazac za prijavu. Odabranih 20 regionalnih polufinalista treba predati potpun poslovni plan koji sadrži sva poglavlja definirana u predloženom obrascu. U slučaju da se ne preda potpun poslovni plan u zadanim vremenskim rokovima, polufinalist neće moći nastaviti natjecanje.

Članak 9.

Prijavitelji natječaja mogu biti pojedinci ili grupe pri čemu je potrebno imenovati predstavnika grupe koji je zadužen za komunikaciju s INTERA TP te stručnom komisijom.

Prijavitelji se mogu natjecati samo s jednom poslovnom idejom.

Prijavitelji se mogu natjecati s poslovnom idejom s kojom su se već natjecali na nekom drugom natjecanju.

Prijave poslovnih ideja na Prijavnom obrascu predaju se putem e-maila na **meliha.leric@intera.ba**

Članak 10.

INTERA TP Mostar osigurava povjerljivost osobnih podataka. INTERA TP, stručna komisija i mentori potpisuju izjavu kojom se obvezuju na tajnost podataka.

Članak 11.

Za tumačenje i interpretaciju odredbi ovog pravilnika sudionicima, stručnoj komisiji i partnerima odgovorna je INTERA TP.

Izmjene odredbi ovog pravilnika moguće su uz prethodnu objavu na internetskim stranicama i upoznavanjem svih sudionika s tim izmjenama.

Mostar, 17/12/2014